ຝົນຕົກໜັກໃນປັກກິ່ງ ພາໃຫ້ຜູ້ຄົນເສຍຊີວິດ ຮອດ 37 ຄົນແລ້ວ
ອົງການຂ່າວ​ Xinhua ກ່າວ​ວ່າ ມີ 25 ຄົນ​ຈົມ​ນໍ້າຕາຍ, 6 ຄົນ ຕາຍ​​ໃນ​ເຮືອນ​ທີ່​ຫັກພັງລົງທັບ, 5 ຄົນ​ຖືກ​ໄຟ​ຊ໊ອດຕາຍ ​ແລະ 1 ຄົນ ຟ້າຜ່າຕາຍ.
ທາງການກຸງປັກກິງກ່າວວ່າ ຈໍານວນຜູ້ຄົນທີ່ເສຍຊີວິດ ຍ້ອນຝົນຕົກໜັກໃນຮອບ 6 ທົດສະຫວັດ ໄດ້ເພີ່ມຂຶ້ນເປັນ 37 ຄົນແລ້ວ ອົງການຂ່າວ Xinhua ຂອງທາງການຈີນ ລາຍງານວ່າ ມີ 25 ຄົນຈົມນໍ້າຕາຍ, 6 ຄົນ ເສຍຊີວິດໃນເຮືອນທີ່ຫັກພັງລົງ, 5 ຄົນຖືກໄຟຊ໊ອດຕາຍ ແລະອີກ 1 ຄົນ ຕາຍຍ້ອນຟ້າຜ່າ ຝົນໄດ້ເລີ່ມຕົກລົງມາຢ່າງໃຫຍ່ ໃນວັນເສົາວານນີ້ ເຮັດໃຫ້ກຸງປັກກິ່ງໄດ້ຮັບນໍ້າຝົນໃນ ອັດຕາສະເລ່ຍ 17 centimeters ໂດຍມີບາງບ່ອນໄດ້ຮັບຫລາຍເຖິງ 46 centimeters ນໍ້າຖ້ວມໄດ້ເຮັດໃຫ້ຊາວເມືອງຫລາຍສິບຄົນຕົກຄ້າງຢູ່ກັບບ່ອນ, ລົດລາຫລາຍໆຄັນໄຫລ ໄປຕາມຖະໜົນຫົນທາງ ແລະໄດ້ມີການຍົກຍ້າຍຜູ້ຄົນຫຼາຍໝື່ນຄົນ ສະໜາມບິນນາໆຊາດທີ່ກຸງປັກກິ່ງ ໄດ້ຍົກເລີກຖ້ຽວບິນຫຼາຍຮ້ອຍຖ້ຽວ ເຮັດໃຫ້ບັນດາ ຜູ້ໂດຍສານ 8 ໝື່ນຄົນ ຕົກຄ້າງຢູ່ທີ່ສະໜາມບິນ ພວກພະຍາກອນອາກາດກ່າວວ່າ ຝົນອາດຈະຕົກລົງມາອີກ ຈົນເຖິງຄໍ່າວັນຈັນມື້ນີ້